ขึ้นแท่นเบอร์ 1! TQM ทำบิ๊กล็อต TQR มูลค่า 520 ลบ. ถือหุ้น 44%
ขึ้นแท่นเบอร์ 1! TQM ทำรายการซื้อบิ๊กล็อต TQR จำนวน 102 ล้านหุ้น จากผู้ถือหุ้น “อัญชลิน-นภัสนันท์ พรรณนิภา” มูลค่า 520 ลบ. เข้าถือหุ้น 44%
ขึ้นแท่นเบอร์ 1! TQM ทำรายการบิ๊กล็อต TQR จำนวน 102 ล้านหุ้น มูลค่า 520 ลบ. เข้าถือหุ้น 44%
29 เม.ย. 2565

ผู้สื่อข่าวรายงานว่า วันนี้ (29 เม.ย.2565) มีรายการสรุปซื้อขายกระดานรายใหญ่ (Big lot) ของหุ้นบริษัท ที คิว อาร์ จำกัด (มหาชน) หรือ TQR จำนวน 2 รายการ ปริมาณ102,000,000 หุ้น มูลค่ารวม 520.20 ล้านบาท ราคาเฉลี่ย 5.10 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น TQR ปิดตลาดวันนี้อยู่ที่ 13.40 บาท ลบ 0.30 บาท หรือ 2.19% สูงสุดที่ 13.90  บาท ต่ำสุดที่ 13.30 บาท มูลค่าซื้อขายที่ 526.89 ล้านบาท
โดยวานนี้ (28 เม.ย.2565) TQR ได้รับแจ้งจากบริษัท ทีคิวเอ็ม คอร์ปอเรชั่น จำกัด (มหาชน) หรือ TQM ว่า ที่ประชุมสามัญผู้ถือหุ้นประจำปี 2565 เมื่อวันที่ 28 เมษายน 2565 มีมติอนุมัติธุรกรรมการเข้าลงทุนในบริษัทฯ โดยการซื้อหุ้นสามัญจากผู้ถือหุ้นใหญ่ของบริษัทฯ ได้แก่ 1. นายอัญชลิน พรรณนิภา 2. นางนภัสนันท์ พรรณนิภา จำนวนรวม 102,000,000 หุ้น หรือคิดเป็นร้อยละ 44.35 ของหุ้นที่ออกและจำหน่ายได้แล้วทั้งหมดของบริษัทฯ ในราคาหุ้นละ 5.10 บาท รายละเอียดประกฎตามหนังสือแจ้งมติที่ประชุมสามัญผู้ถือหุ้นประจำปี 2565 ของ TQM ลงวันที่ 28 เมษายน 2565